
PIEGĀDĀTĀJU APSPRIEDE
atklātā konkursā ar ID Nr. JVA 2026/63
“Asaru parka teritorijas labiekārtošanas darbi, Asaru prospektā 16/18, Jūrmalā”

KVALIFIKĀCIJAS PRASĪBAS PIEGĀDĀTĀJIEM


1. Atbilstība profesionālās darbības veikšanai 
	Nr.p.k.
	Pasūtītāja prasības
	Pretendenta iesniedzamie dokumenti

	1.
	Pretendentam jābūt reģistrētam Latvijas Republikas Būvkomersantu reģistrā vai ekvivalentā reģistrā ārvalstīs atbilstoši reģistrācijas vai pastāvīgās dzīvesvietas valsts normatīvo aktu prasībām ar tiesībām veikt būvdarbu vadīšanu. 
 
Prasība attiecas uz personālsabiedrības vai piegādātāju apvienības biedru (ja piedāvājumu iesniedz personālsabiedrība vai piegādātāju apvienība), vai apakšuzņēmējiem, kas veiks attiecīgos darbus.
 
	Latvijas Republikā reģistrētajiem pretendentiem reģistrācijas fakts tiks pārbaudīts Būvniecības informācijas sistēmā (BIS). 
 
Ārvalstīs reģistrētam Pretendentam tā piedāvājuma pielikumā jāpievieno apliecinājums, ka tam ir reģistrētas tiesības veikt  būvdarbu vadīšanu attiecīgās valsts normatīvajos aktos paredzētajā kārtībā, kā arī tam (tai skaitā piegādātāju apvienība vai personālsabiedrība), kas nav reģistrēts Latvijas Republikas Būvkomersantu reģistrā, piedāvājuma pielikumā jāpievieno apliecinājums, ka, ja tam tiks piešķirtas iepirkuma līguma slēgšanas tiesības, līdz iepirkuma līguma slēgšanas dienai tas tiks reģistrēts Latvijas Republikas Būvkomersantu reģistrā. 

	2.
	Pretendents līguma izpildē nodrošina speciālistus, kuriem ir spēkā esoši sertifikāti par tiesībām nodarboties ar:  
· atbildīgais būvdarbu vadītājs ar sertifikātu ceļu būvdarbu vadīšanā un būvuzraudzībā;
· meliorācijas sistēmu būvdarbu vadīšanu un būvuzraudzību; 
· ūdensapgādes un kanalizācijas, ieskaitot ugunsdzēsības sistēmas, būvdarbu vadīšanā un būvuzraudzību; 
· elektroietaišu izbūves darbu vadīšanu un būvuzraudzību; 
· elektronisko sakaru sistēmu un tīklu būvdarbu vadīšana un būvuzraudzību; 

Atbildīgajam būvdarbu vadītājam iepirkuma līguma izpildes laikā ir jābūt Pretendenta nodarbinātajam speciālistam.

Viens speciālists var nodrošināt vairāku jomu/sfēru darbību izpildi, ja tam ir atbilstošo jomu/sfēru spēkā esoši sertifikāti
	Pretendenta informācija par tā piedāvātajiem speciālistiem ir jānorāda Nolikuma 2. pielikumā “Informācija par Pretendenta nodarbinātajiem vai piesaistītajiem speciālistiem”.
 
Pielikumā jāiesniedz katra speciālista apliecinājums pēc 2.2. pielikumā noteiktās paraugformas. 

Ja informācija par Pretendenta piedāvātā speciālista kvalifikāciju (sertifikātu un darbības sfēru) nav pieejama Būvniecības informācijas sistēmā (BIS), Pretendentam, tā piedāvājuma pielikumā jāpievieno akreditētas institūcijas lēmuma vai sertifikātu kopijas, vai apliecinājumi, ka tā piedāvātais speciālists ir atbilstoši sertificēts (tiesīgs darboties) attiecīgajā jomā. 

Ja Pretendenta piedāvātais atbildīgais būvdarbu vadītājs nav Pretendenta nodarbināts, tad Pretendentam, tā piedāvājuma pielikumā jāpievieno apliecinājums, ka līguma slēgšanas tiesību piešķiršanas gadījumā, līdz līguma slēgšanas dienai speciālists kļūs par Pretendenta nodarbinātu speciālistu. 

Ārvalstu pretendenta personāla kvalifikācijai jāatbilst speciālista reģistrācijas valsts prasībām būvdarbu sniegšanai. Pretendentam tā piedāvājuma pielikumā jāpievieno attiecīgie dokumenti personāla kvalifikācijas atbilstības pierādīšanai. 

Par ārvalstu speciālistiem, kuru mītnes valsts un sniegto pakalpojumu izcelsmes valsts ir Eiropas Savienības dalībvalstīs vai Eiropas Brīvās tirdzniecības asociācijas dalībvalsts, Pretendentam tā piedāvājuma pielikumā jāpievieno apliecinājums, ka iepirkuma līguma slēgšanas tiesību piešķiršanas gadījumā, tas līdz iepirkuma līguma slēgšanas dienai, normatīvajos aktos noteiktajā kārtībā iesniegs atzīšanas institūcijai deklarāciju par īslaicīgu būvdarbu sniegšanu Latvijas Republikas reglamentētā profesijā. Piegādātājam ir jāiesniedz informācija no atzīšanas institūcijas par to, ka visi nepieciešamie dokumenti ir saņemti un attiecīgais speciālists ir iekļauts Būvniecības informācijas sistēmā. 

Par ārvalstu speciālistiem, kuru mītnes valsts un sniegto pakalpojumu izcelsmes valsts nav Eiropas Savienības dalībvalstīs vai Eiropas Brīvās tirdzniecības asociācijas dalībvalsts, Pretendentam tā piedāvājuma pielikumā jāpievieno apliecinājums, ka iepirkuma līguma slēgšanas tiesību piešķiršanas gadījumā, tas līdz iepirkuma līguma slēgšanas dienai, nodrošinās speciālista pilnas kvalifikācijas atzīšanu, piemērojot vispārējo profesionālās atzīšanas sistēmu. 




2. Saimnieciskais un finansiālais stāvoklis 
	Nr.p.k.
	Pasūtītāja prasības
	Pretendenta iesniedzamie dokumenti

	1.
	Pretendenta vidējais gada neto apgrozījums iepriekšējo trīs noslēgto pārskata gadu laikā nav mazāks par 300 000 EUR gadā. 
 
Par noslēgto pārskata gadu uzskata gadu, par kuru līdz piedāvājumu iesniegšanas dienai ir sastādīts un normatīvajos aktos noteiktajā kārtībā apstiprināts gada pārskats. 
 
Pretendenta, kura darbības ilgums ir mazāks par trim gadiem, gada vidējais gada neto apgrozījums kopš tā dibināšanas, ir vismaz 300 000 EUR gadā. 
 
Ja piedāvājumu iesniedz personu apvienība, prasību attiecībā uz finanšu apgrozījumu var izpildīt kāds no personu apvienības dalībniekiem vai vairāki personu apvienības dalībnieki kopā.   
 
	Pretendenta iepriekšējo noslēgto pārskata gadu peļņas vai zaudējumu aprēķina (PZA) formu kopijas, kas apliecina pretendenta neto apgrozījumu iepriekšējo trīs gadu laikā.  

Pretendentam, kas dibināts vēlāk, tā piedāvājuma pielikumā jāpievieno:
·  gada pārskata Peļņas vai zaudējuma aprēķina kopijas vai finanšu pārskatu kopijas par nostrādāto periodu.
vai
· ja pārskata gads vēl nav noslēdzies,  iesniedz zvērināta revidenta pārbaudītu operatīvo bilanci;

Ārvalstīs reģistrētam Pretendentam tā piedāvājuma pielikumā jāpievieno atbilstoši sagatavots, apstiprināts un attiecīgās valsts kompetentajā institūcijā izsniegts dokuments par tā iepriekšējo trīs gadu vidējo neto apgrozījumu. Ja Pretendents ir dibināts vēlāk, jāsniedz informāciju par neto apgrozījumu no tā dibināšanas dienas.  
Ja Pretendents ir personu apvienība, tad dati par neto apgrozījumu sniedzami par personu apvienības dalībnieku, uz kura saimnieciskajām un finansiālajām iespējām tas balstās. 
 
Pretendentam tā piedāvājuma pielikumā jāpievieno dokumenti, kas pierāda, ka līguma slēgšanas tiesību piešķiršanas gadījumā personas, uz kuru finanšu spējām Pretendents balstās, uzņemsies solidāru atbildību par līguma izpildi. 



3. Tehniskās un profesionālās spējas 
	Nr.p.k.
	Pasūtītāja prasības
	Pretendenta iesniedzamie dokumenti

	1.
	Pretendentam pēdējo 5 (piecu) gadu laikā (t.i. 2021., 2022., 2023., 2024., 2025. gadā) un 2026. gadā līdz piedāvājuma iesniegšanas termiņa beigām ir pieredze viena vai vairāku līgumu izpildē, kuru ietvaros kopā ir veikti šādi darbi:  
· publiskas ārtelpas (sabiedrībai brīvi vai daļēji pieejama ārtelpas teritorija, kas nodrošina iedzīvotāju sociālo mijiedarbību, mobilitāti un rekreāciju) labiekārtošanas darbi, kuru ietvaros uzstādīti ārtelpas labiekārtošanas elementi (piemēram, apgaismojuma laternas, rotaļu laukumi, soli, velo turētāji, informācijas norādes u.tml.) 
 
un 
· meliorācijas infrastruktūras izbūves un/vai pārbūves, un/vai atjaunošanas darbi (darbi, kas saistīti ar zemes ūdens režīma regulēšanu, tai skaitā meliorācijas grāvju, drenāžas sistēmu, kolektoru, caurteku un citu meliorācijas būvju izbūvi, pārbūvi vai atjaunošanu);
 
un kopējā līguma (-u) summa ir vismaz 150 000 euro, neieskaitot PVN. 

Objektiem, kuros attiecīgie darbi veikti, jābūt pabeigtiem. 
 
Pretendents prasīto pieredzi var pierādīt balstoties uz piegādātāju apvienības dalībnieku vai piesaistīto apakšuzņēmēju tehniskajām un profesionālajām spējām, pilnsabiedrības dalībnieku vai personu apvienību dalībnieku tehniskajām un profesionālajām spējām. 

Prasību attiecībā uz tehniskajām un profesionālajām spējām var izpildīt kāds no piegādātāju apvienības dalībniekiem vai vairāki piegādātāju apvienības dalībnieki kopā. 
	Pretendenta informācija norādāma Nolikuma 4. pielikumā “Informācija par Pretendenta profesionālo pieredzi iepriekšējo piecu gadu laikā”, pielikumā pievienojot pasūtītāja atsauksmi vai citus dokumentus, kas apliecina sniegtās informācijas patiesumu un pretendenta profesionālās pieredzes atbilstību Nolikumā minētajām prasībām.   
 
Ja Pretendents ir piesaistījis personu ar ārvalstīs gūto profesionālo pieredzi, tas iesniedz: 
•	informāciju par būvdarbiem, kuri atbilstoši attiecīgās valsts normatīvajiem aktiem ir līdzvērtīgi Nolikumā prasītajām (proti, atbilstošas izvirzītajās prasībās noteiktajiem raksturlielumiem un funkcijām); 
•	nodošanas - pieņemšanas aktam līdzvērtīgu dokumentu atbilstoši attiecīgās valsts normatīvajiem aktiem, ciktāl minētā informācija ir iegūstama atbilstoši attiecīgās valsts normatīvajiem dokumentiem. 
Ārvalstu Pretendents ir tiesīgs iesniegt arī alternatīvu dokumentāciju, no kuras ir objektīvi secināma nepieciešamā Pretendenta pieredze. 

	2.
	Pretendenta piedāvātajam atbildīgajam būvdarbu vadītājam pēdējo 5 (piecu) gadu laikā (t.i. 2021., 2022., 2023., 2024., 2025. gadā) un 2026.  gadā līdz piedāvājuma iesniegšanas termiņa beigām ir pieredze kā atbildīgajam būvdarbu vadītājam vismaz viena  līguma izpildē, kura  ietvaros veikti publiskas ārtelpas (sabiedrībai brīvi vai daļēji pieejama ārtelpas teritorija, kas nodrošina iedzīvotāju sociālo mijiedarbību, mobilitāti un rekreāciju) labiekārtošanas darbi, kuru ietvaros uzstādīti ārtelpas labiekārtošanas elementi (piemēram, apgaismojuma laternas, rotaļu laukumi, soli, velo turētāji, informācijas norādes u.tml.) 
 
 
Objektiem, kuros attiecīgie darbi veikti, jābūt pabeigtiem. 
 
	Pretendenta informācija Nolikuma 5. pielikumā “Informācija par Pretendenta piedāvātā darbu vadītāja profesionālo pieredzi iepriekšējo piecu gadu laikā” un pievienotas dokumentu kopijas, kas apliecina sniegtās informācijas patiesumu, piemēram, darbu nodošanas – pieņemšanas akts, pasūtītāja atsauksme vai cits dokuments, kas apliecina Pretendenta piedāvātā darbu vadītāja profesionālās pieredzes atbilstību Nolikumā minēto punktu prasībām. 
Ja Pretendents ir piesaistījis personu ar ārvalstīs gūto profesionālo pieredzi, tas iesniedz: 
•	informāciju par darbiem, kas atbilstoši attiecīgās valsts normatīvajiem aktiem ir līdzvērtīgas Nolikumā prasītajām (proti, atbilstošas izvirzītajās prasībās noteiktajiem raksturlielumiem un funkcijām); 
•	darbu nodošanas - pieņemšanas aktam līdzvērtīgu dokumentu atbilstoši attiecīgās valsts normatīvajiem aktiem, ciktāl minētā informācija ir iegūstama atbilstoši attiecīgās valsts normatīvajiem dokumentiem. 
Ja Pretendenta piedāvātais atbildīgais speciālists nav Pretendenta nodarbināts, tad pretendentam piedāvājuma pielikumā jāpievieno apliecinājums, ka iepirkuma līguma slēgšanas tiesību piešķiršanas gadījumā līdz iepirkuma līguma slēgšanas dienai speciālists kļūs par pretendenta nodarbinātu speciālistu. 




